Document ID: /roh_data/filtered/fineweb-2-filterrobots_roh.jsonl.gz/37583

Minisguard dals 25.08.2018
- Sonda, 25.8.2018, 17:40
Temp da scola
Juhu u bäh? Il temp da scola ha puspè cumenzà. Vul dir puspè emprender ed emprender ed emprender. Ma, betg mintga scolar da primara en Grischun emprenda il medem – oravant tut tge che pertutga las linguas. Nus declerain co ch'i vesa ora uss, savess dentant midar en ils proxims onns e dain buns tips co insumma emprender il meglier ina lingua.
Stradini – il teater sin via
Purtar il teater sin via: quai è il siemi d'ina gruppa da teater giuvna che viagescha durant la stad per l'entira Svizra enturn. Mintga segund di bajegian els si ina tribuna amez in vitg u ina citad, mintga notg dorman els en in auter letg. Era a Scuol han els fatg in stop e laschà il public en in mund magic da teater. Là han els era raquintà al Minisguard quant coola che quella vita sin turnea è propi e tge che manca ad els.